《余季行肯堂》
宋代·程洵

天地有常运，成功须四时。敛藏苟不至，生养犹浪施。

而况结夏苟，岂伊一人为。向非来者贤，俯仰成弃基。

余氏本望族，旧业祖所贻。流光被累叶，衍也复嗣之。

华堂小荒茀，新筑俄翚飞。老木傲风烟，脩篁拂云霓。

连峰累奇石，一镜开清池。窗閒编简横，门外尘鞅希。

封胡几男子，晨夕相追随。步趋朱与张，谈笑书与诗。

宁复绮纨习，所期君子归。青桐韩家树，丹桂窦氏枝。

它年定俪美，吾言岂君欺。

作者简介：程洵，字允夫，南宋婺源（今属江西省）人。为朱熹门人，潜心理学，是程朱学派的重要学者。孝宗淳熙十一年（1184）始出任衡阳主簿。十四年又暂代石鼓书院山长，以宣扬朱子张子之学为要务，一时“士友云集，登其门者，如出晦庵之门”（清康熙《衡州府志》）。在衡期间留有题咏石鼓诗若干首，旧志收录4首。曾为衡阳花药山杜（甫）黄（庭坚）二公祠作记，并编纂首部《石鼓书院志》（后散失）。后任卢陵录参，以伪学去官。著有《克斋集》。